system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Partidul Național Țărănesc Creștin Democrat?
assistant
Partidul Național Țărănesc Creștin Democrat (PNȚCD) este un partid politic de centru-dreapta din România, care se consideră continuatorul Partidului Național Țărănesc ce a activat în România între 1926 și 1947. A făcut în trecut parte la nivel european din Partidul Popular European, iar în martie 2020 a fost primit în Mișcarea Politică Creștină Europeană (ECPM).

Activitatea

Reînființarea și perioada de opoziție 

În decembrie 1989, Corneliu Coposu a înființat Partidul Național Țărănesc Creștin Democrat ca succesor al Partidului Național Țărănesc din perioada interbelică. Schimbarea de titulatură a făcut posibilă integrarea în Internaționala Creștin Democrată, însa a implicat și schimbarea radicală a programului partidului.

PNȚCD ca lider al coaliției de guvernare, 1996–2000 
După guvernarea 1996-2000, aspru criticată, Partidul Național Țărănesc Creștin Democrat, principalul exponent al Convenției Democrate Române, nu a reușit să obțină numărul de voturi necesare trecerii pragului electoral.

După ieșirea de la guvernare și din parlament 
La alegerile din 2000, partidul a optat să candideze într-o coaliție, al cărui prag electoral a fost prea mare pentru a putea fi atins. Partidul nu a mai intrat în Parlament și a continuat să fie marcat de lupte între diverse facțiuni și diverși lideri.

În martie 2005, partidul a fuzionat cu Uniunea pentru Reconstrucția Romaniei (URR) și și-a schimbat denumirea în Partidul Popular Creștin Democrat.

În septembrie 2006, a revenit la vechiul nume - Partidul Național Țărănesc Creștin Democrat.

La data de 21 ianuarie 2007, în funcția de președinte a fost ales omul de afaceri Marian Miluț, care a devenit membru al partidului în anul 2005. El a fost urmat de Aurelian Pavelescu. În 2011, un congres ținut în luna iunie l-a ales ca președinte pe Victor Ciorbea. În septembrie, facțiunea condusă de Vasile Lupu și Aurelian Pavelescu a organizat un nou congres extraordinar al PNȚCD, contestat de către Victor Ciorbea. Congresul a avut loc la București, la Palatul Parlamentului, în ziua de 17 septembrie 2011. Vasile Lupu a fost ales președinte, iar Pavelescu secretar general. Ambele facțiuni își propuneau revenirea în Parlament și promovarea restaurării monarhiei în România..

În cele din urmă, au rămas doi pretendenți pentru titlul de președinte - Pavelescu și Ciorbea. Cel dintâi a primit recunoașterea tuturor formațiunilor ca lider al partidului, în vreme ce Victor Ciorbea a părăsit partidul, aderând la Partidul Național Liberal.

Revenirea în Parlament și refacerea Alianței D.A 

În anul 2012, PNȚCD a semnat o alianța electorală cu Partidul Democrat Liberal și Forța Civică, constituind Alianța România Dreaptă. În cadrul alianței, PNȚCD a redevenit partid parlamentar, obținând un loc de deputat (Ioan Mihăilă) și unul de senator (Valeriu Todirașcu), ambele la București.

În urma congresului din 20 aprilie 2013, partidul a fost reunificat, Pavelescu fiind ales președinte, iar aripile fiind dizolvate. În toamna anului 2013, PNȚCD a încheiat un protocol de colaborare cu Inițiativa România Liberală, fondată de liberali care au părăsit PNL. În noiembrie 2013, Pavelescu a fost reconfirmat în funcție, iar fondatorii IRL: președintele fundației, Vlad Moisescu, secretar general al PNȚCD, deputatul Diana Tușa și primarul sectorului 1 al capitalei Andrei Chiliman vicepreședinți. Și fostul deputat democrat-liberal Maria Stavrositu a fost aleasă vicepreședinte, alături de fostul avocat al poporului, Gheorghe Iancu.

Întrucât în anul 2014, Forța Civică a fuzionat cu PDL, alianța D.A. și-a încetat existența.

Alegeri

Alegeri prezidentiale

Camera Deputaților

Senat

Președinți ai PNȚCD 
 Corneliu Coposu (1990-1995)
 Ion Diaconescu (1995-2000)
 Constantin Dudu Ionescu (2000-2001)
 Andrei Marga (2001)
 Victor Ciorbea (2002-2004)
 Gheorghe Ciuhandu (2004-2007)
 Marian Petre Miluț (2007-2011)
 Aurelian Pavelescu (2011-prezent)

Personalități 
 Corneliu Coposu, președinte fondator al partidului după 1990;
 Ion Rațiu, vicepreședinte al partidului, candidat la președinție în 1990;
 Ion Diaconescu, președinte al partidului după 1995, președinte al Camerei Deputaților din România în legislatura 1996–2000

Note

Note 
  PNȚCD va fi condus de un om de afaceri 
  Comunicat de presa PNTCD 
  Monitorizare PNȚCD în presa online din România 
  O nouă etapă istorică: PNȚCD

Bibliografie 
 Ioan Scurtu, Istoria Partidului Național Țărănesc, Editura Enciclopedică, București, 1994;
 Institutul pentru Analiză și Strategie Politică „Iuliu Maniu” și Fundația „Hans Seidel”, Corneliu Coposu în fața istoriei, Ediția a II-a completată, Editura Metropol, 1997;
 Dan Pavel, Iulia Huia, «Nu putem reuși decît împreună». O istorie analitică a Convenției Democratice, 1989-2000, Editura Polirom, Iași, 2003;
 Alina Mungiu-Pippidi, Politica după comunism, Editura Humanitas, București, 2002;
 Ioan Scurtu ș.a., Enciclopedia partidelor politice din România 1859-2003, Editura Meronia, București, 2003;
 Florin-Vasile Șomlea, Partidele populare din țările Uniunii Europene, Editura Cartimpex, Cluj-Napoca, 2007.

Lectură suplimentară 
 Doctrina național-creștină în România, Cristian Sandache, Editura Paideia, București, 1997

Legături externe 
 Site-ul oficial al PNȚCD
 Țărăniștii făceau politică la aniversări, parastase și înmormântări, 23 aprilie 2009, Florin Mihai, Jurnalul Național
 Degringolada țărăniștilor, 17 noiembrie 2005, Evenimentul zilei
 "Calea dreaptă", alianța încropită de Ciorbea: Revoluționarii lui Mărieș, pretendenți la funcții în PNȚCD, partidul atom, 2 octombrie 2011, Marius Vulpe, Evenimentul zilei

Partide politice din România
Partide creștin-democrate
Fondări în 1989
Partide parlamentare din România
Partide monarhiste din România